Diari Oficial de la Generalitat Valenciana


Sumari del DOGV 4258, del 28-05-2002 (2002/5578)

Informació pública de la modificació puntual de planejament i pròrroga de la suspensió de llicències en determinades àrees de sòl urbà de l'Ajuntament de Requena.
------------------------------------------------------------------------------------------------------------------------------------------------------------------

### Dades del document

Número de DOGV
:   4258

Data del DOGV
:   28-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5578


Organisme emissor
:   Ajuntament de Requena

Tipus de document
:   Anunci

Informació pública de la modificació puntual de planejament i pròrroga de la suspensió de llicències en determinades àrees de sòl urbà de l'Ajuntament de Requena. [2002/X5578]
  
El Ple de la Corporació, en la sessió extraordinària i urgent del dia 19.04.02, ha acordat prendre en consideració, inicialment, la modificació puntual de planejament inclosa en projecte tècnic redactat a l'efecte, així com l'obertura del període d'informació pública, tant del projecte com de l'expedient, per període d'un mes, als llocs prevists en l'art. 38.2.a) de la LRAU; alhora, queda prorrogada, pel termini d'un any, la suspensió cautelar de les llicències de parcel·lació, edificació, compreses les de nova planta, reforma o modificació d'estructura del seu aspecte exterior, les de reforma que encara que no suposen una reedificació sí que suposen un augment de volum, i les obres de demolició, en l'àmbit territorial integrat per les zones següents:
  
- Illes de cases corresponents al grup d'habitatges denominats de les ?20 vivendes?, delimitades pels carrers Comte Vallellano, Rafael Bernabeu i Conca.
  
- Illa de cases corresponent al denominat ?Barri Obrer?, delimitat pels carrers Albacete, Monument i avinguda Rafael Duyos.
  
- Illes de cases corresponents al grup d'habitatges denominats ?Grup Iborra?, delimitats pels carrers de la Vila Joiosa, Rafael Bernabeu, Conca i Concertista Gil Orozco.
  
L'expedient es troba a disposició del públic, de dilluns a divendres, en horari de 9.00 hores a 13.00 hores, al Negociat d'Urbanisme de l'ajuntament.
  
Contra l'acte que es publica, que posa fi a la via administrativa, podrà interposar recurs contenciós administratiu, davant els jutjats contenciosos administratius de la província de València (o Sala Contenciosa Administrativa del Tribunal de Justícia de la Comunitat Valenciana, segons la matèria), en el termini de dos mesos, comptats des del sendemà de la seua notificació, sense perjuí que en puga exercir qualsevol altre que estime convenient.
  
Això no obstant, de conformitat amb el que disposa l'article 52.1 de la Llei 7/1985, de 2 d'abril, Reguladora de les Bases de Règim Local, segons modificació aprovada per la Llei 11/1999, de 21 d'abril, i els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, segons modificacions introduïdes per la Llei 4/1999, de 13 de gener, podrà interposar, amb caràcter previ i potestatiu, recurs de reposició davant el mateix òrgan autor de l'acte, en el termini d'un mes, comptat a partir del sendemà de la recepció de la present notificació.